*Proiect*

**GUVERNUL REPUBLICII MOLDOVA**

**H O T Ă R Â R E**

 **nr. \_\_\_\_ din\_\_\_\_\_\_\_\_\_\_\_\_\_ Chișinău**

**Privind aprobarea proiectului de lege pentru modificarea unor acte normative**

**Guvernul HOTĂRĂŞTE:**

Se aprobă și se prezintă Parlamentului spre examinare proiectul de lege pentru modificarea unor acte normative.

**PRIM-MINISTRU Aurel CIOCOI**

**Contrasemnează:**

**Ministrul afacerilor interne Pavel VOICU**

**Ministrul justiţiei Fadei NAGACEVSCHI**

*Proiect*

**PARLAMENTUL REPUBLICII MOLDOVA**

**LEGE**

**pentru modificarea unor acte normative**

Parlamentul adoptă prezenta lege organică.

**Articolul I. -** Legea nr. 200/2010 privind regimul străinilor în Republica Moldova ( Monitorul Oficial al Republicii Moldova, 2010, nr. 179-181 art. 610), cu modificările ulterioare, se modifică după cum urmează:

1. În alineatul (3) articolul 55, cuvintele *„în decizie nu vor fi menționate motivele care stau la baza ei*” se substituie cu cuvintele ”*în decizie va fi indicat un rezumat sumar al motivelor care au stat la baza ei, în măsura în care acest lucru este compatibil cu păstrarea confidențialității datelor obținute.”*
2. La articolul 56:

 în alineatul (2), textul „.....*Astfel de date şi informaţii nu pot fi sub nici o formă, direct sau indirect, aduse la cunoştinţa străinului declarat persoană indezirabilă, inclusiv în cadrul examinării în instanţă de judecată a contestării deciziei privind declararea străinului persoană indezirabilă”* se substituie cu textul *„Persoana declarată indezirabilă va fi informată sumar despre motivele care au stat la baza emiterii deciziei, în măsura în care acest lucru este compatibil cu păstrarea confidențialității datelor obținute”.*

1. La articolul 60 alineatul (4) cuvintele *”și e)”* se exclud.
2. La articolul 63 alineatul (4) sintagma ”*1) și*” se exclude.

*alineatul (5) se abrogă.*

**Articolul II. Codul administrativ al Republicii Moldova nr.116/2018** (Monitorul Oficial al Republicii Moldova, 2018, nr. 309-320 art. 466) cu modificările ulterioare, se modifică după cum urmează:

La articolul 225, alineatul (3) se completează cu lit.e) cu următorul conținut:

„e) *proporționalitatea actelor administrative individuale și normative*.”

**Articolul III**. - (1) Prezenta lege intră în vigoare de la data publicării în Monitorul Oficial al Republicii Moldova.

(2) Guvernul, în termen de 3 luni, de la data publicării în Monitorul Oficial al Republicii Moldova, va aduce actele sale normative în concordanţă cu prevederile prezentei legi.

**Preşedintele Parlamentului**